Kutambulishwa kwa Uchumi Samawati

Mpangilio wa Somo

## Malengo:

1. Kuimarisha ufahamu wa umuhimu wa Uchumi Samawati
2. Kutambua jinsi mabadiliko ya tabia ya nchi yanaweza kuathiri Uchumi Samawati
3. Kutambua ni hatua gani washiriki wanaweza kuchukua ili kuhifadhi bahari, biashara yao, na jamii kwa kufahamu athari nzuri za biashara zao, kutambua hatua za kupunguza madhara kwa mazingira, kuunda mikakati ya kupunguza hatari, na kutambua nafasi za biashara katika Uchumi Samawati.
4. Kufafanua jukumu na maono ya mshiriki kama msimamizi wa mazingira na kiongozi katika jamii yake.

## Ajenda:

| **Sehemu** | **Muda** |
| --- | --- |
| 1. Makaribisho na Utangulizi | Dakika 40 |
| 1. Kutambulishwa kwa Uchumi Samawati na Mabadiliko ya Tabia ya Nchi | Dakika 70 |
| Mapumziko | Dakika 20 |
| 1. Uchambuzi wa SWOT - Uchumi Samawati | Dakika 110 |
| 1. Kumaliza | Dakika 20 |
| **Total** | **Saa 4.5 (Na dakika 10. Hifadhi ya muda)** |

## Kabla ya Kipindi:

* Mkufunzi anapaswa kuwasili dakika 30 kabla ya kipindi kuanza ili kuhakikisha mahali pa kukutania na vifaa vyote vinavyohitajika vimetayarishwa na vimewekwa mahali pake.
* Chumba kipangwe kwa umbo la U (ni bora kuwe na meza na viti) kuwe na vitabu vya kuandikia vya washiriki vilivyochapishwa na penseli kwa kila mjasiriamali.
* Weka mabango juu ya ukuta
* Tayarisha vifaa vya sauti na ucheze muziki wa makaribisho (kwa hiari)
* Tayarisha mapema chati za kugeuza za mafunzo zinazofurahisha macho

##### Vifaa vya kipindi:

* Orodha ya mahudhurio
* Vibandiko vya majina
* Kifaa cha kucheza muziki na orodha ya nyimbo
* Karatasi nyeupe
* Tepu
* [Uchambuzi wa SWOT uliochapishwa au wa kidijitali](https://docs.google.com/document/d/123F34Uxsv3ZyuBFbzZwcgnNAxUvJC0XxvslpsojQtRc/edit?usp=sharing)
* Kalamu za kuweka alama
* Kalamu/Penseli

### Mpangilio wa Somo

### Sehemu ya 1: Makaribisho na Utangulizi

**Lengo:** Unda mazingira ya kujifunza ambapo washiriki watakuwa tayari kujifunza; hii ni pamoja na kufafanua mada ya vipindi, kueleza manufaa ya kushikiri katika kipindi hiki, kufanya shughuli ya kuchangamkiana, na kuimarisha uhusiano mzuri wa kihisia kwa mambo yanayofunzwa.

**Muda: Dakika 40**

**Vifaa vinavyohitajika:**

* Karatasi
* Kifaa cha kucheza muziki na orodha ya nyimbo
* Orodha ya mahudhurio
* Vibandiko vya majina

| Muda | Shughuli |
| --- | --- |
| Dakika 15 | Usajili na Makaribisho ALIKA wajasiriamali katika chumba   * WAAMBIE waweke saini kwenye orodha ya mahudhurio * WAPE washiriki vibandiko vya majina na WAAMBIE waandike majina yao na wavivae * WASALIMU washiriki na WAKARIBISHE kwa kipindi hiki * SEMA:   + Karibuni kwa kipindi kipya. Kipindi cha leo kinahusu Uchumi Samawati na jukumu letu kama viongozi wa mazingira katika biashara na jamii zetu.   + Kabla hatujazama katika kipindi cha leo, kwanza tunaenda kurudia kwa ufupi tuliyojifunza |
| Dakika 20 | Kipindi cha marudio mafupi   * PANGA washiriki kwa mviringo * CHUKUA karatasi na UUNDE mpira kwa kuitumia WAAMBIE washiriki maelekezo yafuatayo:   + “Haya, tunaenda kucheza mpira, nitamrushia mtu mpira na mtu atakayekuwa na mpira atawaelezea wengine jambo fulani alilojifunza kutoka kwa kipindi kilichopita, halafu mtu huyo atamrushia mtu mwingine, halafu mtu huyo atatuelezea na vivyo hivyo” * ULIZA kama wana maswali |
| Dakika 5 | Kufafanua Warsha  * FAFANUA warsha:   + Katika warsha ya leo, tutachunguza jinsi Uchumi Samawati unavyotoa nafasi nyingi za kukuza uendelezaji wa bishara zenu. Kupitia vipindi hivi, mtapata ufahamu wa jinsi Uchumi Samawati huingiliana na mabadiliko ya tabia ya nchi, namna ya kusimamia rasilimali ya bahari kwa njia ya kuwajibika, na nafasi nyingi za ujasiriamali zilizo katika sekta hii. Pia mtatambua njia za kupunguza madhara ya kimazingira na kupunguza hatari. Kufikia mwisho wa kipindi hiki, mtakuwa mumeunda maono wazi ya kile unaweza kufanya kama kiongozi ili kuendelea kukuza biashara yako huku ukifaidhisha jamii yako na mazingira. .   + Je, uko tayari kuanza? Wacha, tuanze! * FAFANUA ajenda ya kipindi |

### Sehemu ya 2: Kutambulishwa kwa Uchumi Samawati

**Malengo:**

* Kuwasaidia washiriki waimarishe ufahamu wao wa bahari na wawe na wazo pana zaidi la Uchumi Samawati
* Kuchunguza uhusiano kati ya Uchumi wa Blue na mabadiliko ya tabia ya nchi.

**Muda: Dakika** **70**

**Vifaa vinavyohitajika:**

* Karatasi
* Tepu
* Kadi iliyo na sifa za msingi za Uchumi Samawati
* Kamba au uzi
* Kifaa cha kucheza muziki na orodha ya nyimbo

| Muda | Shughuli |
| --- | --- |
| Dakika 35. | KUCHANGAMKIANA: Je, bahari hutupatia nini?  * **Kuanza - Dakika** **10:**   + WAAMBIE washirika watumie dakika 5 kuchora au kuandika kwa neno moja majibu ya mojawapo ya maswali yafuatayo:     - "Ni nini ambacho wewe au jamii yako hupata kutoka kwa bahari?"     - "Ni jinsi gani watu wanaoishi hapa hutumia bahari?"   + CHUKUA michoro au maneno 3 ubandike juu ya ukuta au kwenye chati ya kugeuza (k.m., samaki, , mwani, mashua, n.k.). * Kuendeleza - Dakika 20   **Dakika** **10 za kueleza kuhusu michoro**   * + Kama kikundi ni kidogo, WACHA kila mtu aeleze neno lake Kama kikundi ni kikubwa, WAAMBIE wawe katika makundi ya wawii wawili na waelezane neno au mchoro wao. Kisha . WAAMBIE watu 3 wa kujitolea waeleze kikundi kizima neno au mchoro wao.   **Dakika** **10 za majadiliano**   * + CHAGUA jibu moja na UULIZE :     - “Ni nini kingefanyika kama tungetoa [samaki] wengi sana kutoka baharini?”       * Swali hili linalengo kuwafanya watu wafikirie kuhusu uendelezaji Unaweza kubadilisha swali hilo na majibu ambayo washiriki waliweza kutoa katika michoro yao. Hakikisha swali hilo linatimiza lengo la kuwafanya wafikirie kuhusu uendelezaji. Mifano mingine inaweza kuwa:         + “Ni nini kitafanyika tukikata mikoko mingi sana?”         + “Na je, tukivuna nazi nyingi sana na tukose kupanda minazi mipya?”   + Sasa, ELEZA Uchumi Samawati ni nini kwa maneno rahisi kuelewa:     - “Uchumi Samawati unamaanisha kutumia rasilimali za bahari kwa njia ambazo zitawasaidia watu wakati huu na wakati ujao.”     - Kwa mfano: "Uchumi Samawati unahusu kuhakikisha kwamba tunaweza kuendelea kuvua Samaki, kutumia bahari, na kupata pesa kutoka hapo bila kuiumiza bahari."     - Tumia wazo lililo kwenye michoro kuhusisha kwa Uchumi Samawati: “Ulitaja [kuvua samaki]. Uchumi Samawati unamaanisha kuhakikisha hatuvui [samaki], ili bahari iweze kuendelea kutupatia [samaki], wengi sana kwa miaka mingi."       * Unaweza kubadili mfano wa awali na mifano ya kikundi chako.   + KUMALIZA - Dakika 5     - TOA MUHTASARI kwa kueleza mambo muhimu:   baharí hutupatia vitu vingi muhimu, kama vile chakula, kazi, mapato. Lakini tukichukua vitu vingi au tukichafua bahari, haitaweza kutupatia vitu hivi katika siku zijazo. Uchumi Samawati unahusu kutumia bahari kwa njia inayotusaidia wakati huu na kuvisaidia vizazi vijavyo pia.   * + - ULIZA ikiwa mtu yeyote ana maoni au swali |
| Dakika 35. | Shughuli ya Kikundi: “Mtandao wa Maisha wa Bahari”.  * **Kuanza - Dakika** **10:**   + SEMA “Sasa, kwa vile tumeshajadili umuhimu wa kuitunza bahari na mfumo wa ikolojia. Wacha tuzungumze kuhusu vile mabadiliko ya tabia ya nchi yanaweza kuwa na athari kwa rasilimali ambayo bahari inatupatia.”   + ULIZA “Ni mabadiliko gani ambayo umeona kwenye hali ya hewa katika miaka michache iliyopita? Ni nini hufanyika mvua nyingi sana ikinyesha au ikikosa kunyesha? Ni vipi ambavyo hilo huathiri Samaki, mwani, au mikoko?”      - * Mfano kwa Samaki: "Bahari ikiwa na joto sana, Samaki wengine wanaweza kuondoka mahali hapo, na huwa vigumu kuvua Samaki. Hilo litamaanisha nini kwa familia zinazotegemea uvuvi wa Samaki?"       * Mfano kwa Mikoko: "Dhoruba zikifanyka mara kwa mara, zinaweza kuharibu mikoko, ambayo huikinga ardhi kutokana na mafuriko. Ni nini kinaweza kufanyika tukipoteza mikoko?"     - WACHA watu wawili hadi wanne wajibu     - IMARISHA ujumbe wa mabadiliko ya tabia ya nchi na athari yake kwa maisha ya watu na biashara   **Kuendeleza - Dakika** **20 jumla (Dakika** **10 za kufanya kazi katika makundi+ dakika 10 za mkutano wa watu wote)**   * + SEMA “Wacha tuchunguze vile mabadiliko ya tabia ya nchi yanaweza kuathiri Uchumi Samawati. Tutafanya zoezi linaloitwa “Mtandao wa Maisha wa Bahari”.   + **MPE** kila mshiriki kadi. Kila kadi inapaswa kuwa na mchoro, neno, au picha ya sifa ya msingi ya Uchumi Samawati, kama vile watu, samaki, maji safi, mikoko, faida, utalii, n.k.  [Picha za Mtandao wa Maisha wa Bahari](https://docs.google.com/document/d/1epQ7eGf2ysf0AP7NaU3pNXDg71JsZOz2O-oLT7UwhWI/edit)   + **UNDA** makundi ya watu 3 au 4   + **WAELEZE**  maelekezo yafuatayo:     - Pamoja na kikundi chako, mtaunganisha sifa za msingi mkitumia kamba mliyopewa     - Jadili katika kikundi chenu ni nini hufanyika wakati kipengee kimoja kinaathariwa na mabadiliko ya tabia ya nchi.     - Chagueni mfano mmoja na mjitayarishe kueleza katika mkutano wa watu wote.       * Kwa mfano:       * “Mikoko -> samaki ->faida -> familia: Mikoko ikiathiriwa idadi ya Samaki huathiriwa pia, hii inamaanisha wavuvi hawawezi kuuza samaki na kupata mapato ya kuzisaidia familia zao.”       * “Miamba tumbawe -> aina mbalimbali ya viumbe na miamba tumbawe -> utalii -> jamii: Miamba tumbawe yenye afya nzuri huwavutia watalii kufanya shughuli kama vile kuogelea kwa kutumia snorkeli na kupiga mbizi, ambayo huleta mapato kwa biashara za eneo husika. Miamba tumbawe ikiharibiwa na mabadiliko ya tabia ya nchi (k.v., maji yenye joto kusababisha kuchakaa kwa tumbawe), watalii wachache watazuru, hiyo itapunguza mapato kwa jamii. Pia, itaathiri aina mbalimbali ya viumbe.”   + Mna dakika 10 kuunganisha na kutayarisha mfano wenu. Halafu, kila kikundi kitakuwa na dakika 2 za kueleza uhusiano huo na athari ya mabadiliko ya tabia ya nchi mkirudi kwa mkutano wa watu wote Baada ya dakika 10, **WAAMBIE** washiriki warudi kwa mkutano wa watu wote.   + **HAKIKISHA kila kikundi** kinaeleza majibu yao   **Kufunga -** Dakika **5**   * + - **IMARISHA**  kwamba mabadiliko ya tabia ya nchi yanaweza kudhuru bahari na pwani, ambazo ni sehemu muhimu za Uchumi Samawati.     - **SISISTIZA** vile taratibu endelevu (kama kuhifadhi mikoko, kutumia mafuta machache, au kuvua kinachohitajika pekee) kunaweza kusaidia kupunguza athari ya mabadiliko ya tabia nchi na kuhifadhi rasilimali.     - **SEMA “Hebu tuchunguze tunachoweza kufanya pamoja ili kuhifadhi bahari na jamii yetu kutokana na mabadiliko ya tabia ya nchi** ?” |

### MAPUMZIKO YA DAKIKA 20

### Sehemu ya 3: UCHAMBUZI WA SWOT WA Uchumi Samawati

**Malengo:**

* Kutambua ni hatua gani washiriki wanaweza kuchukua ili kuhifadhi bahari, biashara yako, na jamii yako kwa kufahamu athari nzuri za biashara zao, kutambua hatua za kupunguza madhara kwa mazingira, kuunda mikakati ya kupunguza hatari, na kutambua nafasi za biashara katika Uchumi Samawati.
* Kufafanua jukumu na maono ya mshiriki kama msimamizi wa mazingira na kiongozi katika jamii yake.

**Muda:** Dakika **110**

**Vifaa vinavyohitajika:**

* Karatasi
* Kalamu / Penseli
* [Uchambuzi wa SWOT wa kidijitali](https://docs.google.com/document/d/123F34Uxsv3ZyuBFbzZwcgnNAxUvJC0XxvslpsojQtRc/edit)
* Kifaa cha kucheza muziki na orodha ya nyimbo

| Muda | Shughuli |
| --- | --- |
| Dakika 25. | Manufaa na athari nzuri **Kuanza - Dakika** **2**   * **SEMA**    + Wacha tuanze kwa kufahamu kwamba biashara zetu huleta athari nzuri kwa jamii, kwa Uchumi, na kwa mazingira.   + Ni muhimu kuanza kwa kufahamu yale mazuri tunayofanya, ili tuweze kuendelea kuboresha. Kwa hili, tutajibu maswali machache na kutafakari athari nzuri ya biashara yetu.   **Kuendeleza -**   * **SEMA: “**Hii itakuwa shughuli ya mtu binafsi. Tunaenda kutumia kufanya shughuli hii, na itatusaidia kutambua:   + Ni jinsi gani biashara yako inasaidia kuhifadhi mazingira, bahari, na rasilimali zake?   + Ni jinsi gani biashara yako ni nzuri kwa viumbe?   + Ni jinsi gani biashara yako inaleta manufaa kwa jamii yako?” * **WAPATIE** ukurasa wa manufaa ya [Uchambuzi wa SWOT](https://docs.google.com/document/d/123F34Uxsv3ZyuBFbzZwcgnNAxUvJC0XxvslpsojQtRc/edit?usp=sharing) au **WATUMIE** kupitiaWhatsApp. Inaweza pia kuwa fomu ya Google. * **WAAMBIE** washiriki wasome ukurasa wa 1 - Hatua ya 1 * **WAAMBIE** waandike majibu kwenye kipande cha karatasi iliyo tupu * **SEMA** Tuna dakika 10 kumaliza HATUA ya 1 halafu tutashiriki katika mkutano wa watu wote * **ULIZA** iwapo kuna yeyote aliye na swali * **CHEZA** muziki wa kutia moyo wa chini chini   **Kumaliza -** Dakika **5**   * **ZIMA** muziki baada ya muda kuisha * **OMBA**  mtu mmoja wa kujitolea aeleze athari nzuri ya biashara yake na kile atakachoendelea kufanya. * **WAAMBIE** wapige MAKOFI kwa kila mtu anayesababisha athari nzuri |
| Dakika 20. | Kupunguza madhara na athari mbaya **Kuanza - dakika** **2**   * SEMA: “Ni muhimu pia kutambua njia ambazo tunaweza kupunguza madhara ya kimazingira. Kupunguza athari yetu mbaya kutahakikisha uendelezaji wa biashara na jamii zetu. Nyinyi kama viongozi wa biashara, mko katika nafasi ya kuchukua hatua za utendaji, kwa hivyo tutaendelea kutafakari na kujibu maswali yanayoweza kutuongoza kutambua kile tunaweza kufanya.”   **Kuendeleza -** dakika **10**   * **SOMA** maelekezo ya hatua ya 2. * **SEMA** “Haya. Tunaenda kutumia dakika zengine 10 katika sehemu hii halafu tutashiriki katika mkutano wa watu wote.” * **CHEZA** muziki wa kutia moyo wa chini chini **TUNZA** muda   **Kumaliza - dakika** **8**   * **ZIMA** muziki baada ya muda kuisha * **OMBA**  mtu mmoja wa kujitolea kwa kila swali aeleze majibu yake na hatua atakazochukua ili kupunguza madhara ya kimazingira   + Ni nini ambacho unaweza kufanya ili kupunguza uharibifu kutoka kwa biashara yako?   + Ni jinsi gani unaweza kuhifadhi rasilimali unapoendelea mbele? Unaweza kutumia nini kwa makini zaidi?   + Ni jinsi gani unaweza kuwaelimisha wengine, kama vile wafanyakazi, wateja, familia na marafiki?   + Je, unaweza kujiunga na juhudi za jamii au kufanya kazi na biashara zengine kupunguza athari ya kimazingira? * **PONGEZA** waliojitolea na WAAMBIE wawapigie makofi na pia wengine wote |
| Dakika 20 | Kupunguza hatari **Kuanza -** Dakika **5.**   * **SEMA:** “Sasa kwa vile tumechunguza vile biashara yako inaweza kusababisha athari nzuri na kupunguza madhara ya kimazingira, ni muhimu pia kufikiria jinsi ya kuhifadhi biashara yako kutokana na hatari zinaoletwa na mabadiliko ya kimazingira na changamoto za kimazingira.” * **TAMBULISHA**  wazo la kupunguza hatari: “Kupunguza hatari kunamaanisha kuchukua hatua sasa ili kuhifadhi biashara yako kutokana na vitu kama hali mbaya ya hewa, majanga ya kiasilia, au madhara kwa mazingira. Kwa kutayarisha mapema, unaweza kuifanya biashara yako iendelee kuwa imara hata changamoto hizi zikitokea." * **ELEZA** mfano unaojua ambao unaonyesha vile kupunguza hatari kunaweza kuhifadhi biashara. . K.m. Katika vijiji fulani, watu walipanda mikoko kandokando ya pwani. Dhoruba ilipokuja, mikoko ilisaidia kuhifadhi nyumba zao na mashua kutoharibiwa na mafuriko * **SEMA** Tutaendelea kutumia maswali kutafakari.   **Kuendeleza -** Dakika **10**   * **SOMA** maelekezo ya hatua ya 3. * **WAPE** Dakika 10 * **HAKIKISHA** unazingatia muda   **CHEZA** muziki wa kutia moyo wa chini chini  **Kumaliza - Dakika** **5**   * **ZIMA** muziki baada ya muda kuisha * **AMBIA** mtu mmoja au wawili waeleze ni jambo lipi la kupunguza hatari ambalo watalipatia kipaumbele na kwa nini **PONGEZA**  watu waliojitolea na **WAAMBIE** wawapigie makofi tena pamoja na watu wote |
| Dakika 20 | Nafasi za Kimazingira **Kuanza - Dakika** **5**   * + **SEMA**     - “Kama vile ni muhimu kuhifadhi biashara yako kutokana na hatari, kuchunguza vile nafasi za kimazingira zinaweza kuisaidia biashara yako kukua ni jambo la thamani pia. Kwa kutafuta njia za kuimarisha utendaji bora, kupunguza uharibifu, au kuwapa watu bidhaa na huduma ambazo ni nzuri kwa mazingira, unaweza kuingia katika soko mpya na kuwavutia wateja wengi zaidi wanaothamini uendelezaji.”     - “Kwa mfano, biashara zinazochukua suluhisho za mfululizo kamili, kama vile kutumia tena vifaa, au kuunda bidhaa kutoka kwa takataka, mara nyingi huripoti kuokoa gharama na kuongeza uaminifu wa wateja. Uchunguzi pia unaonyesha kwamba watumiaji wa bidhaa wako tayari kulipa pesa nyingi zaidi kununua bidhaa endelevu, ambayo inaweza kuleta faida za juu zaidi. .   **Kuendeleza - Dakika** **10**   * **SEMA,** “Tutatumia dakika 10 kumaliza hatua ya 4.” * **SOMA** hatua ya 4 * **ULIZA** kama kuna yeyote aliye na maswali kuhusu zoezi hili * **CHEZA** muziki wa kutia moyo wa chini chini   **Kumaliza -** Dakika **5**   * **SEMA:** “Je, kuna mtu yeyote anayetaka kueleza ni nafasi gani alizotambua?” * **WACHA** mtu mmoja au wawii waeleze * **PONGEZA** watu waliojitolea na **WAAMBIE** wawapigie makofi tena pamoja na watu wote |
| Dakika 25 | Uongozi  **Kuanza - Dakika** **5**   * + - **SEMA:** “Hii ni sehemu ya mwisho ya zoezi hili; tutatoa muhtasari na kuzipatia kipaumbele hatua mlizotambua; pia tutafikiria juu ya maono yenu kama kiongozi wa jamii, biashara, na mazingira. Ni muhimu kuwa na kipaumbele, kwa sababu muda na rasilimali zetu ni chache.”   **Kuendeleza - Dakika** **15**   * **SEMA,** “Tutatumia dakika 10 kumaliza hatua ya 5.” * **SOMA**  hatua ya 5 * **SEMA: “**Chukua nafasi hii kutafakari kuhusu jukumu lako kama mhifadhi wa mazingira na kiongozi wa biashara katika jamii yako.” * **SEMA: “**Mko na dakika 10 kumaliza zoezi hili, halafu utakuwa na dakika 5 kueleza maono yako kwa mtu anayeketi karibu nawe.” * **ULIZA** kama mtu yeyote ana maswali kuhusu zoezi hili **CHEZA** muziki wa kutia moyo wa chini chini **TUNZA** muda, hakikisha kwamba baada ya dakika 10, washiriki wataanza kuelezana maono yao   **Kumaliza -** Dakika **5**   * **SEMA:** “Je, kuna mtu anayetaka kueleza kile atachokipatia kipaumbele na maono yake kama kiongozi wa biashara, mazingira na jamii?” * **WACHA** mtu mmoja au wawii waeleze * **PONGEZA** watu waliojitolea na **WAAMBIE** wawapigie makofi tena pamoja na watu wote |

### Sehemu ya 4: Kumaliza

**Lengo:** Kueleza mambo ya mwisho yaliyo muhimu kuzingatia na kufafanua hatua zinazofuata **Muda: Dakika** **15**

**Vifaa vinavyohitajika:**

| Muda | Shughuli |
| --- | --- |
| Dakika 10 | Mambo Muhimu Kuzingatia  * SEMA “Tumefika mwisho wa warsha ya leo, ningependa kusikia kutoka kwa baadhi yenu:   + Ni mambo gani muhimu kwenu ya kuzingatiwa?   + Ni jinsi gani mambo tuliyojadii leo yatasaidia biashara yako na bahari kuendelea mbele?” * WACHA watu 3 hadi 5 waeleze majibu yao * SEMA “Pongezi kwa kufanya kazi kwa bidii leo, tunawahimiza kutumia hatua mliyotambua na muendelee kuchunguza njia mpya za kuboresha” * SEMA “hebu tujipigie makofi kwa mara ya mwisho” |
| Dakika 10 | Hatua zinazofuata na uchunguzi  * ELEZA hatua zinaofuata na shughuli:   + Kipindi kingine cha kujifunza na wenza kitafanyika tarehe [XX] saa [XX]   + Warsha nyingine itafanyika tarehe [XX] saa [XX]   + [Taarifa nyingine inayohitajika * SEMA “kabla hatujaenda, tafadhali tusaidie kujaza uchunguzi kuhusu kuridhika” * SEMA Kwaheri na uwatakie kila la heri. |